Zoologie. Symbolae Sirenologicae. 119 
Aleuticis et Camtschatca etc. evidenter geognosticis formationibus indicatae, 
in habitationibus animalium pristinis vim pariter haud parvam exercuisse 
et inter alia vegetationis marinae variationem, aquae dulcis mutationem etc. 
effecisse, quae ad diminuendam Rhytinae stirpem pariter conferre valuerunt. 
Animalia eversionibus naturalibus e loco natali expulsa etiam loca ab ho- 
minibus habitata petere et ita deletionem plus minusve citam sibi ipsis prae- 
parare potuerunt. 
Rhytinam loca tantum illa, parum spatiosa et perpauca habitasse , qui- 
bus ab Europaeis est observata, vix putandum videtur, nec re vera ab ullo 
creditum est, Talis enim opinio aliorum animalium distributionis rationi 
repugnaret et animali marino praecipue parum conveniret. 
Qualis autem Rhytinae vera patria illis temporibus fuerit, quibus species 
maximos atque ultimos distributionis terminos occupavit, vix unquam accu- 
ratius erui posse videtur. Osseae animalis reliquiae in variis maris Camtscha- 
tici, Ochotskiensis et forsan adeo Japonici insulis et oris disquisitionibus ac- 
curatis forsan inveniendae parvum pristinae patriae adminiculum in poste- 
rum fortasse quidem praebebunt. Ipsum autem hocce adminiculum cautis- 
sime erit adhibendum, ne ipso loco tribuantur quae ab undis vel glacie ali- 
unde sunt allata. 
Si respiciamus, Rhytinam cum maris Camtschatici hodiernis animalium 
speciebus vixisse, quae Faunae peculiarem rationem (propriam Faunae di- 
tionem ut ita dicam) Enhydribus marinis, Otaria ursina et Stelleri, Alci- 
narum progriis generibus, Carbonum speciebus peculiaribus etc. distinctam 
constituunt , cogitari vix potest, eam Americae vel Âsiae longinquae et 
australioris maribus tractubus oris finitimis patriam et originem debuisse, 
sed putandum potius videtur, maris Camtschatici et insularum ejus plagas 
oris finitimas veram ejus patriam fuisse.*) 
*) Recte igitur forsan jam statuit acutissimus Illigerus (Geographische Vertheilung d. Säuge- 
thiere in d. Abhandl. d. Berliner Acad. 1811) Rhytinae patriam inter Asiam et Americam bo 
realem esse inquirendam. ; 
